Burung botak upih

Burung botak upih (nama saintifik: Mycteria cinerea) ialah burung randuk besar yang tergolong dalam famili burung botak, Ciconiidae. Spesies ini hidup di Kemboja, dan Semenanjung Malaysia serta juga di pulau-pulau Indonesia seperti Sumatera, Jawa, Bali, Sumbawa, Sulawesi, dan Buton.

Burung ini tergolong dalam spesies terjejas, akibat kehilangan habitat pantai, pemburuan, serta perdagangan.

Ciri-ciri 
Burung ini mencapai ketinggian antara 91–97 sm. Kepak burung berukuran selebar antara 435–500 mm dan ekor berukuran panjang antara 145–170 mm.

Rupa kedua-dua jantina kelihatan serupa. Badan burung berbulu putih keseluruhannya kecuali pada bulu-bulu kepak terbang dan ekor yang hitam kehijauan. Bulu-bulu ini diperhatikan menguning semasa musim membiak sebelum menghilang berikutan mengawan. Rona warna bulu semakin memudar di setiap lapisan dalam.

Kulit muka burung kekelabuan bertompok hitam tidak tentu tempat. Muka ini bertukar warna memerah gelap dengan lorek hitam pada batang paruh dan gelang merah keliling biji mata. Paruh burung ini tidak bergigi.

Tabiat

Pemakanan 
Burung ini memakan beberapa jenis ikan termasuk ikan belacak dan ikan bandeng. Udang dan katak juga diburu dan dimakan.

Pembiakan 
Telur dihasilkan burung ini bercangkerang keras.

Perlindungan 
Burung ini merupakan spesies dilindungi di bawah Akta Perlindungan Hidupan Liar Malaysia.

Rujukan 

  
  Database entry includes a range map, a brief justification of why this species is vulnerable, and the criteria used
 Carian Google.
  BirdLife Species Factsheet

Pautan luar 
 BirdLife Species Factsheet

Mycteria
Burung dari Asia Tenggara
Burung dari Indonesia
Burung dari Malaysia
Burung dari Kemboja
Megafauna di Eurasia